tomron87/hebrew-wikipedia-sentences-corpus huggingface dataset:
רי"ב 143 - Lobe den Herrn, meine Seele (ייתכן שלא הולחנה על ידי יוהאן סבסטיאן באך)
רי"ב 160 - Ich weiß, daß mein Erlöser lebt (ייתכן שהולחנה על ידי גאורג פיליפ טלמן)
רי"ב 189 - Meine Seele rühmt und preist (ייתכן שהולחנה על ידי גאורג מלכיור הופמן)
רי"ב 208 - Was mir behagt, ist nur die muntre Jagd (חילונית; "קנטטת הצייד" או "קנטטת יום הולדת")
רי"ב 212 - Mer hahn en neue Oberkeet (חילונית; "קנטטת האיכרים")
רי"ב 218 - Gott der Hoffnung erfülle euch (מזויפת, הולחנה על ידי גאורג פיליפ טלמן)
רי"ב 219 - Siehe, es hat überwunden der Löwe (מזויפת, הולחנה על ידי גאורג פיליפ טלמן)
רי"ב 1083 - Tilge, Höchster, meine Sünden (עיבוד ליצירתו של ג'ובאני באטיסטה פרגולזי - סטאבט מאטר)
קנטוריון (מלטינית: centurio, מהמילה הלטינית centum שמשמעותה מאה) או שר-מאה הייתה דרגה צבאית בצבא הרומאי.
בתחילה הייתה הקנטוריון דרגה במערך המאניפולוס, שהורכב מקבוצה הומוגנית של חיילים רגליים, בת שישים או מאה ועשרים חיילים, שעליהם היו מופקדים שני שרי מאה – אחד שימש כמפקד היחידה, והאחר כסגנו.
לאחר הרפורמות של גאיוס מריוס פיקד שר המאה על הקנטוריה, יחידה שהורכבה משמונים חיילים.
שש קנטוריות הרכיבו קוהורטה, וכל לגיון הורכב בתורו מעשר קוהורטות.
בקוהורטה הראשונה של הלגיון היו רק חמישה שרי מאה, כך שבכל לגיון היו 59 שרי מאה בסך הכול.
בדרך כלל היו הקנטוריונים חיילים שקודמו משורות הלגיונרים הפשוטים על ידי הטריבונים הצבאיים.
פרימוס פילוס (מילולית: הכידון הראשון) נחשב לדרגה הגבוהה ביותר שקנטוריון יכול להגיע אליה.
הקנטוריונים הוצבו בקוהורטות לפי בכירותם: שרי המאה הבכירים ביותר היו חלק מן הקוהורטה הראשונה, והזוטרים ביותר – מהקוהורטה העשירית.
כאשר קנטוריון קודם, הוא הועבר לקוהורטה הבכירה הבאה.
בתחומי אחריותו של הקנטוריון היו ענייני השגרה של החיילים: לאמן אותם לקרב, לוודא שהם שומרים על הציוד שלהם במצב תקין ועל התנהגות ממושמעת.
ההיסטוריון צבי יעבץ מתאר את תפקיד הקנטוריון כרב-סמל מקצועי.
השירות כקנטוריון נתן לחייל אפשרות לניידות חברתית והזדמנות לשפר את מצבו באזרחות.
עם השחרור הפך הקנטוריון לשעבר למגיסטראט בכיר במוניקיפיות ועלה בסולם החברתי לדרגת פרש.
אחדים מהקנטוריונים אף הפכו לחברי הסנאט.
קנטון הוא מטען הרלדי המשובץ בפינה הימנית העליונה (upper dexter) של המגן (מצדו של לובש המגן) או של דגל (מצדו של ניצב הדגל).
הקנטון מסווג על ידי רבים מכותבי ההרלדיקה כאחד מהצורות המכובדות ביותר.
אך כהגדרה, זוהי למעשה הקטנה של רבע השדה, עקב היותו שני שלישים משטחה של הצורה.
בתקופת שלטונו של הנרי השלישי, כמה וכמה שלטי אצולה החלו להציג רבע אשר תואר לאחר מכן בבלאזון כ"קנטון".
הקנטון, כמו גם הרבע, הוא למעשה סימן כיוון ישן ולעולם יופיע בקווים ישרים.
הצגה לא רגילה של "קנטון שמאלי מעוקל" ניתן לראות בסמל טייסת הניסוי ה-410 של חיל האוויר האמריקני .
הקטנה של הקנטון תניב את דוגמת המשבצת (הלקוחה מדוגמת לוח שחמט) אשר אינה יכולה להתקיים כמטען בפני עצמה.
קנטון סיניסטר (Canton Sinister) הוא קנטון המונח בצד שמאל של המגן (מנקודת מבטו של נושא המגן – ראו: ימין ושמאל בהרלדיקה).
בתקופת 1843–2015 היא הייתה מחולקת ל-3 מחוזות וכל מחוז היה מחולק למספר קנטונים.
בשנת 2015 רמת המחוזות בוטלה.
גבולות הקנטונים נותרו ללא שינוי.
קנטוריה (בלטינית Centuria, מהמילה centum שפירושה מאה, ברבים centuriae) היה מושג בעל שתי משמעויות בתקופת רומא העתיקה, משמעות צבאית ומשמעות פוליטית.
גופים המרכיבים את "אספת הקנטוריות" (comitia centuriata).
המלך השביעי, סרוויוס טוליוס חילק את אוכלוסיית העיר בחלוקה על פי עושר ובחלוקת משנה לקנטוריות.
חלוקה זו הייתה תקפה בתקופת הרפובליקה הרומית.
בתוך הקנטוריות עצמן בוצעה גם חלוקה על פי גיל, בין Iuniores (גברים בגילאי 17–45) ו-Seniores (גילאי 46–60).
חלוקה זו הבהירה את אופייה הצבאי של ההתארגנות האזרחית.
הצעירים נשלחו לחזית בעוד המבוגרים נשארו במעין תפקיד "משמר הבית".
קנטוריה הייתה היחידה הבסיסית של חיל הרגלים בצבא הרומי.
היחידה מנתה 100 איש בפיקודם של קנטוריון (או צנטוריון), אופטיאוס שהוא השני בדרגה לקנטוריון, והטסראריוס, שהוא השלישי בדרגה לקנטוריון ואחראי על השמירה בלילה.
כל קנטוריה חולקה ל-10 חוליות.
חיילי כל החוליה חלקו את הבקתה או האוהל בהם חיו.
בנוסף לכך, הם התאמנו, לחמו ואכלו יחדיו.
לאחר הרפורמות של גאיוס מריוס פיקד שר המאה (הקנטוריון) על הקנטוריה, יחידה שהורכבה משמונים חיילים, כל קוהורטה הורכבה משש קנטוריות.
בקוהורטה הראשונה היו רק חמישה שרי מאה, וכל לגיון הורכב מעשר קוהורטות, כך שבכל לגיון היו 59 שרי מאה.
הלגיון כלל 60 קנטוריות של חיל רגלים כבד, מגובה על ידי כח-עזר של הוליטים (חיל רגלים קל).
הלוחמים היו אמורים לצייד את עצמם בכלי הנשק הנדרשים ולכן חיל הרגלים הכבד היה מורכב מאנשי הקנטוריות (הפוליטיות) העשירות יותר ואילו חיל הרגלים הקל מאנשי הקנטוריות הפוליטיות העניות יותר.
בסוף 1936, במהלך מלחמת האזרחים בספרד חילקו עצמם המתנדבים לבריגדות הבינלאומיות לקנטוריות, שמנו כל אחת כ-100 מתנדבים.
כך למשל הקנטוריה על שם טום מאן התמזגה עם הקנטוריה על שם ארנסט תלמאן לתוך הבטליון תלמאן.
קנטטה לשבת היא יצירה בסגנון קנטטה לסולנים, מקהלה ותזמורת כלי קשת מאת המלחין מרדכי סתר (סטרומינסקי).
היצירה נכתבה בשנת 1940, כאשר סתר היה בן 24. יצירותיו הקודמות היו קטנות בממדיהן ונגנזו ברובן.
זוהי יצירתו הראשונה למקהלה מעורבת ולהרכב כלי גדול.
הטקסטים לקוחים בעיקר מתפילת ערבית של שבת.
המוזיקה מבוססת על מנגינות מתוך האוסף "אוצר נגינות ישראל" מאת אברהם צבי אידלסון.
המנגינות הן דיאטוניות מודאליות וחד-קוליות.
סתר עיבד אותם בסגנון המוזיקה הרב-קולית של הרנסאנס והבארוק אולם הוא לא שמר על החוקים הנוקשים אלא – לדבריו – רק "על העקרונות של כתיבה פוליפונית ווקאלית: הסגנון החיקויי, המודאליות, שקיפות המרקם ...
קנטטה לשבת בוצעה לראשונה ב-26 בנובמבר 1941 בקונצרט של מוזיקה יהודית שערך יהויכין סטוצ'בסקי בבית ברנר בתל אביב.
בשנת 1945 זכה סתר בפרס אנגל על יצירה זו.
לכה דודי (מתוך פיוט לשבת של שלמה אלקבץ)
שלום עליכם (מתוך תפילות שבת)
מזמור שיר ליום שבת ()
ברוך האל הקדוש (מתוך תפילות ליל שבת)
קנטוריאנושי (בהונגרית: Kántorjánosi) הוא כפר במחוז סבולץ'-סטמאר-ברג (Szabolcs-Szatmár-Bereg) שבצפון-מזרח הונגריה, כ-300 ק"מ מהבירה בודפשט.
יהודים החלו להתיישב בקנטוריאנושי במחצית השנייה של המאה ה-18. רובם היו סוחרים ובעלי מלאכה.
לאחר הקרע ביהדות הונגריה הצטרפה הקהילה לזרם האורתודוקסי.
במקום היו בית קברות יהודי (שעדיין קיים במקום), חברה קדישא, בית כנסת, בית מדרש, "תלמוד תורה" ו"חדר".
בשירות הקהילה היו רב, שוחט, מלמד ושמש.
בשנת 1918, לאחר מלחמת העולם הראשונה, הייתה קנטוריאנושי זמן מה תחת שלטון רומני.
באותה תקופה היו היהודים נתונים למעשי שוד ולסחטנות ויהודי אחד נרצח.
גם כששבה העיירה לריבונות הונגרית המשיכו השלטונות להתנכל ליהודים וקרקעות שהיו בבעלות שמונה מהם הופקעו.
בהמשך הפקיעו רישיונות מסחר של יהודים, ויהודי העיירה עמדו בפני קשיי פרנסה רבים.
אחרי פרוץ המלחמה הוחלט על גיוס יהודים לעבודות כפייה במסגרת צבאית ובקיץ 1941 נלקחו כ-60 צעירים יהודים מקנוריאנושי לשדות המוקשים באוקראינה וכ-50 מהם ניספו.
כמה שבועות לאחר כניסת הצבא הגרמני להונגריה הועברו יהודי קנטוריאנושי לגטו שהוקם במאטסלקה שבו רוכזו כ-18,000 איש מן המחוז בתנאי צפיפות ורעב קשים.
לאחר המלחמה, חזרו מאושוויץ ומעבודות הכפייה כעשרים יהודים, שיפצו את בית הכנסת ואת בית העלמין של הכפר, אך ניסיונם לארגן מחדש את חיי הקהילה נכשל.
תוך כמה שנים עזבו רובם.
לפחות 107 מיהודי הכפר לא שרדו את השואה, ולזכרם הוקמה אנדרטה במרכז הכפר.
קנטופופ (בסינית מסורתית: 粵語流行音樂; בסינית מפושטת: 粤语流行音乐; מוכרת גם כמוזיקת פופ קנטונזית) הוא תת-ז'אנר מוזיקלי של מוזיקת פופ המושרים לרוב בקנטונזית תקנית.
ז'אנר זה מתייחס גם להקשר התרבותי של הייצור והצריכה שלו.
הז'אנר, אשר התחיל להופיע בשנות ה-1970, לאחר הופעת הקנטורוק, נקשר בדרך כלל למוזיקה הפופולרית בהונג קונג של עשור זה.
שיא הפופולריות של הז'אנר היה בשנות ה-1980 וה-1990.
מלבד מוזיקת פופ מערבית, קנטופופ הושפעה גם מז'אנרים מוזיקליים אחרים, כולל ג'אז, רוק אנד רול, רית'ם אנד בלוז, דיסקו, מוזיקה אלקטרונית ובלדות.
הז'אנר, המתגאה בקהל מעריצים רב-לאומי, צבר פופולריות במדינות כמו קוריאה הדרומית, יפן, טאיוואן, סין (בעיקר בהונג קונג ובמחוזות גואנגדונג וגואנגשי), וייטנאם, תאילנד, סינגפור, מלזיה ואינדונזיה.
בתחילה, ז'אנר זה שולב מאופרה קנטונזית ופופ מערבי עם בייסליין יורד וכלי נגינה סיניים מסורתיים, כגון גוז'נג וארהו.
מאוחר יותר, נוספו לז'אנר כלים מוזיקליים אחרים, כגון פסנתרים, סינתיסייזרים, מערכות תופים וגיטרות.
השירים מהז'אנר, שבנויים בצורת בית-פזמון מונופונית, מבוצעים בדרך על ידי זמר אחד.
קנטונזית תקנית היא שפה טונאלית אשר רגישה לגובה הצליל, עם משמעויות שונות לטונים שונים, מה שמקשה את החיבור בין מוזיקה מערבית לשפה בשל העובדה שבסולם המוזיקלי המערבי יש 12 חצאי טונים.
קנטטה פרופנה (באיטלקית: Cantata Profana) מאת בלה ברטוק היא יצירה למקהלה מעורבת, זמרים טנור ובריטון ותזמורת או פחות תדיר,פסנתר.
כותרתה המשנית היא A kilenc csodaszarvas - תשעת צבאי הפלאות (לפי תרגום העברי של הביטוי על ידי איתמר יעוז-קסט) או תשעת אילי הפלאות - מס.
היא הולחנה בתקופת המשבר המורלי שהכה את הונגריה בשנות ה-1930.
היצירה נכתבה על ידי ברטוק בין יולי לספטמבר 1930 (לרבות בימי נופש באיטליה ושווייץ) ובוצעה לראשונה בשידור של בי בי סי בלונדון ב-25 במאי 1934 בתוכנית שכללה עוד שתי יצירות של ברטוק:"שתי דיוקנאות" והקונצ'רטו לפסנתר מס.2. בבכורה נינגה תזמורת רשות השידור הבריטית ו- "המקהלת Wireless Chorus של הבי.בי.סי.
(כיום BBC Singers) בניצוחו של המנצח האוסטרלי איילמר בוסט עם הטנורי טרפור ג'ונס והבריטון פרנק פיליפס.
ב- 1936 בוצעה הקנטטה על ידי אותה תזמורת בניצוחו של אדריאן בולט.
הבכורה ההונגרית נערכה בבודפשט ב-9 בנובמבר 1936 בהשתתפות התזמורת הפילהרמונית של בודפשט תחת שרביטו של ארנסט פון דוהנאני, הטנור אנדרה רסלר והבריטון אימרה פאלו.
על פי התוכנית המקורית הקנטטה נועדה להיות החלק הראשון בטרילוגיה או טטרלוגיה המבוססת על הפולקלור ועל המיתולוגיה של עמי אגן הקרפטים שחיו כאלף שנה תחת חסות ממלכת הונגריה על גלגוליה, וברטוק שאף לטפח דרכה יחסי אחווה והפריה הדדית ביניהם.
רק החלק הראשון של התוכנית הגדולה מומש, והוא מבוסס על בלדת עם רומנית מסוג "קולינדה".
הקולינדות היו שירים פולחניים נוצרים, רבים מהם גם בעלי יסודות טרום -נוצריים שהיו נהוגים בפי ילדים ונערים ביום ההיפוך החורפי ובחג המולד.
ברטוק מצא בה דווקא מסר אמוני - כפי שאמר לידידו, המוזיקולוג בנצה סאבולצ'י "האני מאמין החשוב ביותר", כשאשר התכוון באמונה בטבע ובחופש.
מילות הקולינדה תורגמו להונגרית על ידי יוז'ף ארדיי ואחר כך על ידי ברטוק עצמו ובהמשך -לגרמנית - על ידי סאבולצ'י.
ברטוק קרא ליצירה קנטטה "פרופנה" - "חילונית" או יותר נכון, ה"לא כנסייתית" (מהמלים הלטיניות pro+fanum - "לפני המקדש" "מחוץ למקדש", "לא קדוש"
כפי שנקראו גם כמה קנטטות של המלחנים הבארוקיים.
קנטטות שאינן "כנסייתיות" נכתבו בעבר על ידי יוהאן סבסטיאן באך ועל ידי מלחינים אחרים (כמו אלסנדרו סקרלטי, בנדטו מרצ'לו, אנטון ברוקנר ואחרים) וכן במאות ה-20 -21 (על ידי קרל אורף למשל).
ברטוק נודע בעניינו הרב בפולקלור, במיוחד באגן הקרפטים ומאוחר יותר, גם בעולם הערבי והוא הפך למומחה באתנומוזיקולוגיה.
את הקולינדות הרומניות הראשונות הוא ליקט ב-1909. אחר כך ב-1910 בעיירת הולדתו, סניקולאו-מארה.
ב-1913 אסף אותן באופן יותר שיטתי.
את שתי הקולינדות שנתנו לו השראה בקנטטה פרופנה ליקט ברטוק באפריל 1914 לפני מלחמת העולם הראשונה בכפרים הקטנים אֶרְדֶאִידֶץ' (Erdőidecs) (ברומנית: אידיצֶ'ל-פֶדוּרֶה, במחוז מורש - Idicel-Pădure, Mureș) ופֶלשֶאוֹרוֹסִי (Felsőoroszi) (ברומנית:Urisiu de Sus אוּרִיסִיוּ דֶה סוּס, במחוז מורש).
הנושא שלהן - הפיכת הבנים הציידים לאיילי פלא או "צבאי פלאות" - ניתן למצוא גם בשירי עם מקבילים בתרבות ההונגרית הנקראים "רֶגֶלֵש" regölés.
מבחינת מבנה וז'אנר, הקנטטות של יוהאן סבסטיאן באך שימשו כמודל רקע, אך בשפתה המוזיקלית ניתן לגלות את היסודות הבסיסיים המאפיינים את כל יצירתו של ברטוק בצורה מושלמת ומלוטשת.
דגמים אחרים שיכלו לעמוד בפני המלחין הייתה הצורה הגדולה של סונאטה מבית הייצור של פרנץ ליסט והדרמות המוזיקליות בעלות התפתחות ברצף של ריכרד וגנר
הטקסט שברטוק השתמש בו הוא של שתי קולינדות רומניות המושרות בעונת חג המולד.
יש בהם תוכן שאינו קשור ישירות לנצרות ומעריכים שמקורו הוא טרום-נוצרי.
העלילה עוסקת באב שלימד את תשעת בניו היפים את סודות הציד.
הם לא למדו שום עיסוק אחר ובילו את כל זמנם ביער.
יום אחד, בזמן שהם צדו אייל גדול ויפהפה חצו גשר רדוף רוחות והפכו בעצמם לאיילים.
האב לקח את רובהו ויצא לחפש את בניו הנעדרים.
כשמצא את האיילים מתאספים סביב מעיין, הוא כרע על ברך אחת וכיוון אליהם את הרובה.
האייל הגדול ביותר, בנו הבכור, התחתנן בפני אביו לא לירות; האב שזיהה את בנו באייל התחנן בפניהם לשוב הבייתה.
אז ענה לו האייל שהם לעולם לא יוכלו לחזור הבייתה, מכיוון שקרניהם אינן יכולות לעבור דרך פתחי הדלתות .
הם אינם יכולים עוד לשתות מכוסות אלא "רק ממעיינות קרירים" (בתרגום להונגרית: csak hűvōs forrássbol)
ברטוק תרגם את המלים להונגרית ושמר על נוסח בן שש הברות של השיר הרומני המקורי.
הסיפור עוסק באב שלימד את תשעת בניו רק איך לצוד; הם לא יודעים כלום על עבודה ומבלים את כל זמנם ביער.
יום אחד, בזמן שהם צדים אייל גדול ויפהפה, הם חוצים גשר רדוף רוחות והופכים בעצמם לאיילים.
האב לוקח את רובהו ויוצא לחפש את בניו הנעדרים.
כשמצא את האיילים מתאספים סביב מעיין, הוא כורע על ברך אחת ומכוון.
האייל הגדול ביותר, בנו הבכור, מתחנן בפני אביו לא לירות; האב, שמזהה את בנו באייל, מתחנן בפניהם לשוב הביתה.
אז עונה האייל שהם לעולם לא יוכלו לחזור הביתה, מכיוון שקרניהם אינן יכולות לעבור דרך פתחי דלתות והם אינם יכולים עוד לשתות מכוסות.
בתרגום לאנגלית שנוצר הרבה יותר מאוחר, ברטוק שומר על נוסח בן שש הברות של השיר הרומני המקורי.
ידידו של ברטוק, המוזיקולוג בנצה סאבולצ'י, תרגם את המלים לגרמנית.(תחת הכותרת Die Zauberhirsche).
בשנותץ ה-1940 הוא תרגם בעצמו את הטקסט באנגלית כפי התבטא, הייתה זו יצירתו הראשונה בחיים "כמשורר באנגלית".
ב-1955 כתב רוברט שו תרגום חדש לאנגלית.
הטקסט הרומני המקורי לא פורסם באף אחת מהגרסאות של היצירה.
ה"קנטטה פרופנה" מחולקת לשלושה חלקים רציפים: החלק הראשון מתאר את הציד ואת הטרנספורמציה הקסומה, השני מספר על חיפושו של האב אחר בניו ואת מפגשו איתם, והשלישי חוזר על הסיפור כולו.
המבנה הכללי של A–B–A מדגים את השימוש של ברטוק ב-"צורת הקשת".
היצירה נפתחת בסולם עולה לא דיאטוני: D-E-F-G-A♭-B♭-C.
סולם זה קובע היטב את המרכז הטונאלי של רה ומספק את המסגרת לחלק ניכר מהתוכן המלודי של הקנטטה.
מיד לאחר פרק הפתיחה מופיעה פרפרזה על שתי התיבות הראשונות של מתאוס פסיון של יוהאן סבסטיאן באך.בארטוק אינו מסביר מדוע בחר לכלול ציטוט זה במה שהוא יצירה חילונית, אם כי חלק מהתאורטיקנים מאמינים שהיצירה מבוססת על הפסיון.
המקהלות נכנסות כמה תיבות מאוחר יותר, ובונות בהדרגה אשכולות דיאטוניים גדולים יותר ויותר, עד שהמנגינה האמיתית הראשונה מופיעה כאילו מתוך ערפל.
שתי מקהלות שרות על תשעת הבנים שאינם יודעים דבר מלבד הציד.
הקטע השני ה-B של החלק הראשון, המסומן אלגרו מולטו, הוא פוגה המתארת את הציד ("פוגת הציד").
המוזיקה מודגשת על ידי צלילי תופים קרנות, בעוד הפזמון מתאר את הציידים הנודדים עמוק יותר ויותר אל תוך היער.
הקטע האחרון של הפרק הראשון מתחיל כאשר מוזיקת הציד דועכת; האווירה הופכת לפתע שקטה ומסתורית כשהציידים מגיעים לגשר הרדוף רוחות ואז עוברים טרנספורמציה.
מיתרי הנבל מעבירים זאת תוך יצירת אפקט מיוחד.
הקטע הראשון של החלק השני מספר את חיפושו של האב אחר בניו.
גרסה של נושא הפוגה, עכשיו אנדנטה, מספקת למקהלה את החומר המלודי כדי לספר את מסעו של האב אל הגשר רדוף הרוחות.
כשהאב רואה תשעה איילים יפים במעיין, הוא מכוון את רובהו.
המוזיקה הופכת לרועשת יותר ויותר עד שהאייל הגדול ביותר זועק.
כאן מתחיל סולו הטנור, שהוא קולו של אייל המתחנן לאב לא לכוון את ילדיו ("Kedves édes apánk, ránk te sose célozz!
- אבינו היקר,אל תכוון אף פעם אלינו!), שמא יצטרכו להרוג אותו.
צלילי הנבל מקדימים כל דיבור של הבן תוך כאילו הגיע מסר מעולם אחר.
בסגנון מקהלה יוונית, המקהלה מספרת על זיהויו של האב את בניו.
סולו הבריטון מתחיל לאחר מכן כאשר האב מתחנן בפני בניו לחזור הביתה ("Jöjjetek ti vélem a jó anayátokhoz...
" בואו איתי אל אמכם הטובה") "הכל מוכן", הוא אומר, "הפנסים דולקים, השולחן ערוך, הגביעים מלאים ואמכם מתגעגעת".
גם כאן המקהלה מכינה את תשובת האייל: "לעולם לא נוכל לחזור, קרנינו אינן יכולות לעבור דרך פתחי דלתות, רק לשוטט בחורשות היער".
האב חוזר שוב ושוב: "אבל למה, למה?"
("ó mért, ó mért nem?") "אויה, לא, הם לעולם לא יוכלו לבוא." (de ók nem mennek nem, jaj, nem) מזמרת המקהלה ככל שהמוזיקה מתרככת והפרק השני מתקרב בשקט לסיומו.
היצירה מסתיימת עם החזרה על הנרטיב על ידי שתי המקהלות.
כשהמקהלה מסיימת את סיפורה מחדש, הטנור חוזר עם הד מקושט במליסמה נלהבת של המילים "ממעיינות טהורים בהרים" csak tiszta forrássbol.
.היצירה מסתיימת כפי שהחלה, עם סולם עולה, אולם הפעם בצורה הפוכה של סולם הפתיחה,, הסולם האקוסטי שהמציא המלחין עשרים שנה קודם לכן.
(יחד עם "הנסיך מעץ") - הוקלט על ידי התזמורת הסימפונית של שיקגו ומקהלתה בניצוח פייר בולז, הטנור ג'ון איילר, והבאס-בריטון ג'ון טומליסון
2000 - לסלו מרטון - פסל מזרקת תשעת צבאי הפלאות בכיכר קיראיהאגו בבודפשט, ברובע 12
סרט הונגרי בבימוי מיקלוש יאנצ'ו
קנטקי ; או בשמה המלא קהיליית קנטקי (Commonwealth of Kentucky) היא מדינה בארצות הברית והיא המדינה ה-15 שהצטרפה לאיחוד המדינות המהווה את ארצות הברית.
בשנת 1776, מחוזות וירג'יניה מעבר להרי האפלצ'ים נודעו בשם מחוז קנטקי, על שם נהר קנטקי.
האטימולוגיה המדויקת של השם איננה ברורה, אך סביר להניח שהיא מבוססת על משמעות השם האירוקי "באחו" או "בשדה".
מגלה הארצות דניאל בון היה הראשון שחצה את מעבר קמברלנד שהפך במהרה ל"שער" למהגרים מערבה מבעד להרי האפלאצ'ים.
לאחר מלחמת העצמאות הפך האזור למחוז קנטקי.
ונערכו 10 אסיפות מכוננות בין השנים 1784–1792 בדנוויל.
בשנת 1790 הוחלט על היפרדות מווירג'יניה, ובאפריל 1792 נוסחה חוקת המדינה.
ב־1 ביוני 1792 הפכה קנטקי למדינה ה־15 של ארצות הברית, ואייזק שלבי, גיבור המהפכה האמריקנית מווירג'יניה, הפך למושל הראשון של המדינה.
ב־20 במאי 1861, במהלך מלחמת האזרחים האמריקנית, הכריזה המדינה בתחילה על נייטרליות, אסרה על הצדדים הלוחמים לעבור דרכה, וסירבה הן לבקשות של נשיא ארצות הברית אברהם לינקולן והן לבקשות של נשיא הקונפדרציה ג'פרסון דייוויס לתת עזרה לכוחות הלוחמים.
כניסת צבא הקונפדרציה, בפיקודו של לאונידס פולק, לקולומבוס שעל נהר המיסיסיפי, הביא לכניסתם של כוחות צבא האיחוד למדינה בתגובה והפך אותה לשדה קרב.
המדינה שנחלקה בין תומכי האיחוד למתנגדיו נשארה בסופו של דבר בשליטת האיחוד, אך המשיכה לשלוח נציגים הן לקונגרס ארצות הברית והן לקונגרס הקונפדרציה.
בסופו של דבר, מפקדו העליון של גרנט, הנשיא לינקולן ביטל במהירות את הפקודה.
בלילה שבין 10 בדצמבר ל-11 בדצמבר 2021 פגעה בקנטקי סופת טורנדו שנחשבת לסופה החזקה ביותר בהיסטוריה של המדינה.
הפגיעה העיקרית הייתה בסביבות העיר מייפילד שבמחוז גרייבס שבמערב קנטקי.
בבוקר ה-11 בדצמבר, אומדן ההרוגים בסופה היה לפחות 100 נפשות.
קנטקי נקראת גם מדינת העשב הכחול .
המדינה גובלת במדינות המערב התיכון וכן מדינות הדרום של ארצות הברית: וירג'יניה המערבית, וירג'יניה, וטנסי.
מעברי מים מפרידים בין קנטקי למדינות מיזורי, אילינוי, אינדיאנה ואוהיו.
את גבולה הצפוני של המדינה מהווה קו השפל של נהר אוהיו, וגבולה המערבי של המדינה הוא נהר המיסיסיפי.
נהרות אחרים בעלי חשיבות במדינה הם קנטקי, טנסי, קמברלנד, גרין וליקינג.
המדינה מחולקת לחמישה אזורים גאוגרפיים - מישור קמברלנד, הבלוגראס, מישור פנירויאל (מכונה גם מישור מיסיסיפי), שדות הפחם המערביים (Western Coal Fields) ואזור רכישת ג'קסון (Jackson Purchase).
הערים הגדולות בקנטקי הן לקסינגטון ולואיוויל, ויחד מתגוררת בהן 45% מאוכלוסיית המדינה.
קנטקי היא היחידה במדינות ארצות הברית שיש לה מובלעת בשטח מדינה אחרת - מאחר שאי השייך למדינה הנמצא באמצע נהר המיסיסיפי מוקף מצפון, מזרח ומערב במדינת מיזורי, ומדרום גובל האי במדינת טנסי.
מעבר קמברלנד, דרך המסחר של המתיישבים האירופאים בדרכם מווירג'יניה לתוך קנטקי.
קנטקי ממוקמת במרכז ארצות הברית וגובלת באילינוי, אינדיאנה ואוהיו (מעבר לנהר אוהיו) בצפון, בווירג'יניה המערבית ובווירג'יניה במזרח, בטנסי בדרום ובמיזורי (בעברו השני של נהר מיסיסיפי) במערב.
קנטקי היא רפובליקה ובה שלוש רשויות שלטון: מבצעת - מושל מדינת קנטקי, מחוקקת - המורכבת משני בתים: האספה הלאומית של קנטקי וסנאט קנטקי, ושופטת, בראשה עומד בית המשפט העליון של קנטקי.
בירת המדינה הנוכחית היא פרנקפורט.
הרשות המבצעת בקנטקי מורכבת מהמושל, סגן המושל, התובע הראשי, מזכיר המדינה, שר האוצר, State Controller, State treasurer, Insurance Commissioner, ושר החינוך.
המושל הנוכחי הוא אנדי בישיר חבר המפלגה הדמוקרטית.
בבית המחוקקים 38 חברי סנאט הנבחרים לתקופה של ארבע שנים ו-100 חברי אספה מחוקקת הנבחרים לתקופה של שנתיים.
השיטה המשפטית בנויה מבית משפט מחוזיים ואזוריים (District and Circuit Courts), בתי משפט לערעורים (intermediate appellate court) ומעליהם בית המשפט העליון של קנטקי לערעורים.
מעל כולם נמצא בית המשפט העליון של קנטקי.
אף שבעבר הייתה המדינה בעלת נטייה לכיוון המפלגה הדמוקרטית של ארצות הברית, ורוב המצביעים הרשומים של המדינה דמוקרטיים (בניגוד לשאר מדינות הדרום, הנוטות למפלגה הרפובליקנית), קנטקי הצביעה עבור מועמד רפובליקני בשבע מתשע מערכות הבחירות הנשיאותיות האחרונות:
המדינה בחרה את הדמוקרט ג'ימי קרטר ב־1976 ובדמוקרט ביל קלינטון ב־1992 וב-1996 אולם בשאר מערכות הבחירות בחרו ברפובליקנים.
ארבעה מתוך ששת חברי הקונגרס של המדינה הם רפובליקנים.
שני הסנאטורים המייצגים את המדינה, נכון ל-2025, הם מיץ' מקונל וראנד פול.
התוצר המדינתי הגולמי בשנת 2003 היה 129 מיליארד דולר.
ההכנסה לנפש הייתה בשנה זו $26,575 (המקום ה־41 בארצות הברית).
כלכלת המדינה מתבססת על חקלאות (גידול סוסים, בקר, וגידולי טבק, מוצרי חלב, חזירים, סויה, תירס וכותנה).
התוצרת התעשייתית של המדינה כוללת מוצרים כימיים, מוצרי חשמל, מוצרי מזון, מוצרי טבק ופחם.
קבוצת האוכלוסייה הגדולה ביותר בקנטקי היא האמריקאים, המהווים 21.3% מכלל התושבים.
מכללת התנ"ך הבפטיסטית קליר קריק
המכללה ההררית לתנ"ך של קנטקימכללת קנטקי וסליאן
הסמינר התאולוגי הפרסבטרי של לואיווייל
הסמינר התאולוגי הבפטיסטי הדרומיאוניברסיטת ספלדינג
האוניברסיטה המדינתית מורהדהאוניברסיטה המדינתית מוריי
המכללה הטכנית של קנטקי המרכזית
המכללה הקהילתית והטכנית של גייטווי
המכללה הקהילתית האזארדהמכללה הקהילתית הנדרסון
המכללה הטכנית מאיוהמכללה הקהילתית מייסוויל
המכללה הקהילתית והטכנית של קנטקי המערבית
סמלי מדינת קנטקי דגל סמל מוטו כינוי דגל קנטקיFlag of Kentucky סמל קנטקיSeal of Kentucky "מאוחדים נעמוד, מפורדים ניפול""United We Stand, Divided We Fall" "מדינת הבלוגראס""Bluegrass State" עץ פרח ציפור חיה צפצפה משולשתPopulus deltoides מטה זהבGoldenrod קרדינל צפוניNorthern cardinal סנאי אפורgray squirrel
כסגן יושב ראש (ולאחר מכן גם יושב ראש) חברי מועצת בית המשפט במהלך מלחמת העולם השנייה, סוזוקי התנגד למלחמה עם ארצות הברית.
כראש ממשלה, הוא תרם למשא ומתן לשלום עם בעלות הברית, ועזר לשכנע את הקיסר הירוהיטו להסכים לתנאי הכניעה של הצהרת פוטסדאם לאחר הטלת פצצות האטום על הירושימה ועל נגסאקי באוגוסט 1945. הוא ניצל מניסיון התנקשות במהלך תקרית קיוג'ו ונפטר מסיבות טבעיות לאחר המלחמה.
קֶנִי גָארֶט הוא סקסופוניסט אמריקאי.
נולד בדטרויט ב-1960 לאב סקסופוניסט ג'אז ולאם חובבת רית'ם אנד בלוז, והחל לנגן בסקסופון אלט בגיל 10. הוא ניגן בדטרויט עם התזמורת של מרסר אלינגטון (בנו של דיוק אלינגטון), ונשאר עם התזמורת למשך שלוש שנים.
ב-1980 עבר לניו יורק, שם ניגן בין היתר עם מיילס דייוויס, פרדי האברד וארט בלייקי.
מאוחר יותר החל בקריירת סולו, שהתרכזה בעיקר בפוסט-בופ, עם ניסויים בפיוז'ן ובשילוב ג'אז והיפ הופ.
אחד מאלבומיו הבולטים הוא Pursuance: The Music of John Coltrane מ-1996, בו הוא מנגן מיצירותיו של ג'ון קולטריין.
באלבום זה מנגן הגיטריסט הידוע פאט מת'יני.
קני אדלקה (נולד ב-10 בפברואר 1983) הוא כדורסלן אמריקאי ממוצא ניגרי המשחק בעמדת הפאוור פורוורד בקבוצת טרוביל מצרפת.
פירוש שם משפחתו בשפת היורובה הוא: "הכתר משיג אושר".
אדלקה, יליד לאגוס, ניגריה, שיחק כדורסל בתיכון פול רוברטסון.
הוא נרשם לאוניברסיטת הופסטרה ושיחק בה במשך שלוש שנים מוצלחות.
במהלך העונה הרביעית והאחרונה שלו בהופסטרה החליט לעבור לאוניברסיטת הארטפורד הקטנה שבה הפך לשחקן מרכזי.
הוא נרשם לדראפט ה-NBA לשנת 2006, אך לא נבחר למרות שהיה המצטיין במחנה הקדם-דראפט בפורטסמות', ולמרות שנבחר לשחקן המצטיין של טורניר הקדם-דראפט באורלנדו.
לאחר מכן, אדלקה נרשם לדראפט ה-CBA שבו נבחר כבחירה השנייה על ידי קבוצת הבאטל דרדווילז.
עובדה זו הרשימה את ראשי הניו יורק ניקס שהחתימו אותו כשחקן חופשי לתקופת ניסיון, אך הוא שוחרר מהקבוצה במהרה ומצא את עצמו משחק במשך שני משחקים יחד עם קבוצת הסיאטל סופרסוניקס במשחקי ההכנה לעונת 2006–2007.
הוא שוחרר מהקבוצה, וחתם על חוזה בהפועל גליל עליון לאחר ששמע כי השחקן נואל פליקס, ששיחק איתו בסיאטל, עבר לשחק בישראל.
בהפועל גליל עליון היה לאדלקה ממוצע נקודות של 15.8 נקודות למשחק והיה לריבאונדר המוביל בליגה הישראלית עם 9.3 כדורים חוזרים למשחק.
במסגרת העונה גם שיחק במפעל היורוקאפ של פיב"א.
בסיום עונת 2007, ניסה את מזלו בליגת הקיץ של ה-NBA, ונבחן שוב במדי הסיאטל סופרסוניקס.
בעונת 2007/2008 הוא שיחק בטורקיה בקבוצת באנוויט, שגם שיחקה במפעל היורוקאפ, וסיים את העונה במקום שני בליגה הטורקית בריבאונדים.
הוא גם שיחק במשחק האולסטאר של הליגה הטורקית.
בקיץ 2008 שיחק במדי הסן אנטוניו ספרס בליגת הקיץ של ה-NBA, אך לא הצליח להשיג חוזה בקבוצה זו.
בעונת 2008/2009 חתם במדי אקדמיק סופיה, שהשתתפה גם היא ביורוקאפ, אך עזב בדצמבר.
בינואר 2009 חתם באלבה ברלין, אך העסקה לא יצאה לפועל והוא הצטרף אל גלאטסראיי.
בעונת 2009/2010 פתח במדי נאפולי מליגת העל האיטלקית בכדורסל עד לתום העונה ועזב באוקטובר 2010 לטובת חוזה בקבוצת שאנשי זונגיו מסין.
דניפרו מליגת העל האוקראינית בכדורסל שבה שיחק גם במסגרת הליגה המאוחדת של VTB.
באוקטובר 2010 עזב את הקבוצה, ובפברואר 2011 הצטרף לאוניברסיטת הסטפה מהליגה הטורקית השנייה בכדורסל, איתה הגיע בסיום העונה למקום השני בסדרת הגמר.
בעונת 2011/2012 חתם במדי גיפוסקואה באסקט (שנקראה אז: "לאגון ארו BC") מליגת העל הספרדית בכדורסל.
אולם עזב את הקבוצה בדצמבר, וסיים את העונה במדי צ'רקסקי מנקיז מהליגה האוקראינית.
בעונת 2012/2013 שיחק במדי חינאן ג'יואן מסין אולם עזב והצטרף ב-11 בינואר 2013 לספרינגפילד ארמור מליגת הפיתוח של ה-NBA.
בקיץ 2013 שיחק בפוארטו ריקו במדי מטרוס דה סנטיאגו.
בעונת 2013/2014 שיחק במדי וסטלספור מהליגה הטורקית השנייה, אולם המועדון נסגר בסיום העונה.
בעונת 2014/2015 שיחק במדי קלוב אתלטיקו גואס מאורוגוואי.
ב-27 בינואר 2015 חתם בטרוטמונדוס דה קאראבובו מהליגה הונצואלית והיה לשחקן האפריקאי הרביעי בתולדות המועדון.
בפברואר 2016 חתם במדי פיניקס פיול מאסטרס מהליגה הפיליפינית אך שוחרר ב-27 בפברואר 2016 והוחלף בקווין פינקני.
בעונת 2016/2017 שיחק 19 משחקים במדי פיינל גנצליק מהליגה הטורקית הראשונה אולם עזב אותה ב-2017 והצטרף למדי חקמה הלבנונית.
ב-2017 חתם במדי פוארזה רגייה המקסיקנית, אך עזב אותה והצטרף בינואר 2018 למדי CD אספניול דה טאלקה מצ'ילה.
בעונת 2018/2019 חתם בקבוצת טרוביל מצרפת.
קנטרברי היא עיר במזרח מחוז קנט בדרום־מזרח אנגליה המפורסמת בעיקר בזכות הקתדרלה שלה ובזכות היותה מושבו של הארכיבישוף מקנטרברי, הבישוף הבכיר ביותר ב.
השם קנטרברי נובע מהשם באנגלית עתיקה קַנְטווָרַה בּוּרְג (Cantwara burg), שמשמעותה באנגלית עתיקה "מצודת בני קנט".
כבר בתקופה הפרהיסטורית היה יישוב בקנטרברי.
באזור נמצאו ממצאים מתקופת הברונזה; ומעגלי אבנים מתקופת האבן.
העיר שנקראה דורוברנון (Durovernon - דורו - מצודה; וורנו - ביצה) הייתה ההתיישבות החשובה ביותר בקנט עוד לפני הגעת הרומאים לאזור.
בתקופת הרומאים הייתה העיר ידועה כ-Durovernum Cantiacorum, והפכה למרכז מנהלי של הרומאים, מכיוון שעמדה בצומת של הדרכים המובילות לשלושת הנמלים שלהם.
שער העיר ואחת מחומות העיר מתקופה זו נותרו קיימים.
לאחר שננטשה על ידי הרומאים, התיישבו בה סקסונים.
לאחר הכיבוש הנורמני הוקמה בעיר טירה שהייתה מורכבת מתל שהשקיף על חצר (שיטת Motte-and-bailey, תל וחצר חיצונית), שהוחלפה ב"טירת קנטרברי" הקיימת עד היום.
בשנת 596 שלח האפיפיור גרגוריוס הראשון את הנזיר אוגוסטין על מנת שינצר את בריטניה.
המלך אתלברט מקנט הסכים להעניק לאוגוסטין מרחב פעילות.
אוגוסטין ארגן ב-597 את בנייתה של הקתדרלה של קנטרברי (שרידים מן הקתדרלה המקורית נמצאו בחפירות ארכאולוגיות שנערכו אחרי מלחמת העולם השנייה).
אוגוסטין גם בנה מנזר מחוץ לחומות העיר, שבו לאחר מכן הוא נקבר; במנזר קבורים גם ארכיבישופים אחרים של קנטרברי.
למרות שגרגוריוס התכוון בהתחלה לחלק את בריטניה לאזורים, עם בסיס כוח בלונדון וביורק, הצלחתו של אוגוסטין בקנטרברי הפכה אותה למושב העיקרי של הכנסייה.
ב-842 ושוב ב-851 סבלה העיר מפלישות דניות.
ב-978 הארכיבישוף דאנסטן הקים מחדש את המנזר שהקים אוגוסטין וקרא לו מנזר סנט אוגוסטין.
ב-991 החל גל שני של תקיפות דניות ובשנת 1011 נחרבה הקתדרלה והארכיבישוף אלפה (Ælfheah) נרצח.
בשל ההרס שחוללו שתי הפלישות הדניות, תושבי העיר לא התנגדו לפלישה של ויליאם הכובש ב-1066 והוא בנה בעיר טירת "מוט וביילי".
בתחילת המאה ה-12 הטירה נבנתה מחדש, באבן.
המוקד העיקרי בעיר הוא קתדרלת קנטרברי - קתדרלה גותית גדולה ומפוארת, שאף נרשמה כאתר מורשת עולמית של אונסק"ו לצד כנסיית סנט מרטין ומנזר סנט אוגוסטין.
המנזר הוקם במאה ה-5 לספירה בידי אוגוסטין מחוץ לחומות העיר, אך המבנה המקורי לא שרד.
בכניסה לעיר נמצא השער המערבי, שריד לביצוריה של העיר מ-1379. השער המבוצר, בגובה של כ-18.28 מטר (60 רגל), מכיל מוזיאון וכן מאפשר תצפית נאה על העיר והקתדרלה.
בעיר נמצאים שרידיה של טירת קנטרברי הנורמנית.
בית הכנסת העתיק של קנטרברי הוא בית כנסת הבנוי בסגנון התחייה המצרית והוא אחד משניים כאלה בעולם שעדיין ניצבים על תילם.
בנוסף בעיר יש מספר מוזיאונים.
קני בורל הוא אחד המוזיקאים המוערכים ביותר בעולם הג'אז.
בורל החל לפעול כבר ב-1951 ולא הפסיק את פעילותו, כגיטריסט ומלחין במגוון רחב של הקשרים מוזיקליים כגון סולו, הרכבים קטנים וגדולים ועד לתזמורות סימפוניות.
הוא הקליט למעלה מ-97 אלבומים, ועוד מאות הקלטות עם אמנים אחרים.
הוא הופיע והקליט עם כמה מהאמנים המשפיעים ביותר בג'אז כגון: דיוק אלינגטון, הרבי הנקוק, דיזי גילספי, מיילס דייוויס, ג'ון קולטריין, צ'ארלי פארקר, אוסקר פטיפורד, טוני בנט, בילי הולידיי, קווינסי ג'ונס, קולמן הוקינס, סאני רולינס, ג'ימי סמית, ארט בלייקי, נט קינג קול, ריי צ'ארלס, לואי ארמסטרונג ואחרים.
בורל נולד בדטרויט, מישיגן למשפחה מוזיקלית.
אמו הייתה זמרת בכנסייה ופסנתרנית, ואביו ניגן בבנג'ו וביוקולילי.
המוזיקאים המשפיעים ביותר על בורל היו צ'ארלי כריסטיאן, ג'אנגו ריינהארדט ואוסקר מור.
הוא החל את דרכו המוזיקלית בגיל 12 וכמה שנים אחר כך, בשנת 1951, בהיותו סטודנט באוניברסיטה, הקליט את יצירותיו המשמעותיות הראשונות עם דיזי גילספי, ג'ון קולטריין, פרסי הית', ומילט ג'קסון.
כבר בגיל צעיר, הפכו ענקי הג'אז בזמנו לעמיתים מוזיקליים עבורו.
בורל הושפע גם מהם: פול צ'יימברס, טומי פלאנאגן, פרנק פוסטר, יוסף לטיף, בטי קרטר והאחים האנק, ת'אד ואלווין ג'ונס.
בורל נשאר בדטרויט עד שסיים את לימודיו ב"Wayne State University", ובשנת 1955 קיבל תואר BA במוזיקה ובתיאוריה.
באותה תקופה גם למד גיטרה קלאסית אצל ג'וזף פאבה.
סיבוב הופעות בן 6 חודשים עם אוסקר פטיפורד עזר לבורל לבסס את מעמדו ב"ניו יורק".
בשנת 1956 עבר בורל מדטרויט לניו יורק, ומיד הפך לגיטריסט מבוקש.
בורל הופיע בלמעלה מ-200 הקלטות גם כמוביל וגם כמלווה.
אותה שנה גם נחשבת לאחת השנים החשובות והמצליחות ביותר של בורל שבה הוציא את האלבום הראשון שלו "Introducing Kenny Burrell", ועוד כמה אלבומים מהחשובים בקריירה שלו כמו "All Night Long ,All Day Long".
בורל אף הקליט מספר הקלטות חשובות עם אמנים כגון ג'ון קולטריין, פול צ'יימברס, קני קלארק ואחרים.
אלבום חשוב נוסף של בורל, Midnight Blue, יצא לאור בשנת 1963, ובשנת 1964 יצא עוד אלבום חשוב Guitar Forms והיה ראשון לרצף הקלטות תזמורתיות עבור חברת ורב.
בין השנים 1963-1970 המשיך קני לעבוד באולפנים של ניו יורק עם אמנים כגון האנק ג'ונס ואילינוי ג'אקט.
בתחילת שנות ה-70, עבר בורל לקליפורניה והתחיל ללמד ולהוביל סמינרים שבדרך כלל התמקדו במוזיקה של דיוק אלינגטון.
בשנת 1975, הקליט בורל תקליט מחווה לאלינגטון-"Ellington Is Forever".
בורל היה ידוע לא רק בגלל היצירתיות ההרמונית והליריות שלו, אלא גם בגלל היותו מלחין מוערך.
יצירותיו בוצעו והוקלטו על ידי אמנים חשובים רבים, כגון ריי בראון, ג'ימי סמית,, גרובר וושינגטון, ג'ון קולטריין, ג'וּן כריסטי, פרנק ווס וסטיבי ריי ווהן.
הקטע "Dear Ella", שבוצע על ידי די די ברידג'ווטר,, זכה בשנת 1988 בפרס גראמי.
מתחילת הקריירה שלו בורל הוא פיתח סגנון וצליל ייחודיים בנגינתו ותואר כנגן סגנונות שונים כגון בלוז ובי בופ.
בורל הוכיח את עצמו גם כסוליסט גדול, אך הוא העדיף סגנון עדין ומלודי יותר של נגינה.
אותו סגנון נשקף בשתיים מהקלטותיו הראשונות של בורל, שהצביעו על דרך לסגנון שבו ישתמש בורל במשך כל הקריירה שלו.
אותן שתי הקלטות - "Autumn In New York", (פתיחה ו-32 התיבות הראשונות), ( Blue Lights (1958 ו (Night at The Village Vanguard (1959, הוקלטו באמצעות גיטרה, בס ותופים.
פורמט כזה של אנסמבל לא היה חדש ב-1958, הווארד רוברטס וג'ים הול השתמשו בו בהצלחה עוד ב-1953, אך הסגנון שבורל הוסיף לו, הפך את אותו הרכב לשם נרדף עבורו, ולפעמים אפילו נחשב לטריו גיטרה הטוב שקיים.
רבים חשו שהקלטות של הטריו הן הטובות ביותר בקריירה של בורל.
קני בורל זכה בפרסים רבים והערכות והשפיע רבות על גיטריסטים אחרים כגון: בי בי קינג, ג'ורג' בנסון, ג'ימי הנדריקס ופט מתיני.
קנטרברי (Canterbury) הוא חבל בניו זילנד, בחלקו המזרחי של האי הדרומי הכולל את מישורי קנטרברי והאזורים ההרריים שסביבם.
שטחו הוא 42,200 קמ"ר והוא החבל הגדול ביותר בניו זילנד.
בירתו היא העיר קרייסטצ'רץ' ובה נמצאים גם מוסדות השלטון האזורי ואוניברסיטת קנטרברי.
חבל קנטרברי מונה 526,300 תושבים אשר יותר ממחצית מהם מתגוררים בקרייסטצ'רץ'.
גבולות החבל הם נהר קונווי (Conway) בצפון, האוקיינוס השקט במזרח, נהר ואיטקי (Waitaki) בדרום והאלפים הדרומיים במערב.
פרובינציית קנטרברי (Canterbury province) הוקמה בשנת 1853 וכללה שטחים נרחבים מהאי הדרומי כולל חבל קנטרברי כיום ואף שטחים בחוף המערבי של האי.
הפרובינציה בוטלה והפכה לחבל כפי שהוא מוגדר כיום בעת שבוטלה החלוקה לפרובינציות בריטיות בניו זילנד בשנת 1876.
את חבל ואיטקי קנטרברי חלוקת עם אוטגו שמדרום.
הקנטלה או קנל (בפינית: Kantele; באסטונית: Kannel) הוא כלי המיתר המסורתי של פינלנד.
הקנטלה מיוחסת למשפחת כלי הפריטה הבלטיים הכוללת את הגוסלי הרוסי, הקוקלה הלטבי והקנקלס הליטאי.
הצורות המוקדמות ביותר של הקנטלה הורכבו מ-5 או 6 מיתרי שערות סוס וגוף אשר גולף מחתיכת עץ אחת.
לאחר מכן הוחלפו המיתרים במיתרי מתכת והגוף נבנה ממספר חתיכות עץ.
לקנטלה הקונצרטנטי המודרני עד 39 מיתרים וצורתו שונה.
כלים בעלי פחות מ-15 מיתרים נקראים כיום קנטלה קטן וצורתם קרובה יותר לצורה הקדומה.
אופן החזקת הכלי שונה בין שתי הגרסות: בקנטלה הקטן המיתרים הקצרים והגבוהים קרובים לגוף הנגן ובקנטלה הקונצרטנטי להפך.
לקנטלה צליל ייחודי, דמוי פעמון.
הקנטלה הפיני מכוון בדרך כלל דיאטונית אולם הקנטלה הקטן מכוון לסולם חסר בו מושמטת בדרך כלל הדרגה השביעית והמיתרים הנמוכים מכוונים כקוורטה מתחת לטוניקה.
לקנל האסטוני מגוון כיוונים מסורתיים.
לכלים המודרניים הקונצרטנטים נוספה מערכת מנופים אשר מאפשרת כוונון של המיתר בחצי טון תוך כדי נגינה (בדומה לקאנון או לנבל).
הקנטלה מונח על ברכי הנגן או על גבי שולחן קטן.
ישנן מספר טכניקות פריטה על הקנטלה, כאשר יד ימין בדרך כלל משמשת לפריטת מלודיה ויד שמאל מלווה באקורדים.
החל משנות ה-60 של המאה ה-20 זוכה הקנטלה לפריחה בפינלנד.
לימוד הנגינה בקנטלה מתחיל בגילאי בית הספר ונמשך גם באקדמיה למוזיקה.
קנטלה חשמלי אשר משולבים בו פיקאפים בדומה לגיטרה חשמלית זוכה לפופולריות בעיקר בלהקות הבי מטאל פיניות.
באפוס הלאומי הפיני - הקלוולה - בנה הקוסם וַאיְנֶמוֹיְנֵן את הקנטלה הראשון מעצם הלסת של דג ענק ומשערות סוסו של הִיסִי.
המוזיקה של הקנטלה מושכת אליו את יצורי היער כבמטה קסם.
מאוחר יותר, בונה וַאיְנֶמוֹיְנֵן קנטלה מעץ, מותח עליו מיתרים משערותיה של בתולה וקסמו לא פחות מזה של הקנטלה הקודם.
אלְ-קַנְטַרַה היא עיר בצפון-מזרח מצרים, במחוז אסמאעיליה.
העיר מחולקת לשני חלקים הנמצאים משני צידיה של תעלת סואץ; אל-קנטרה המערבית (القنطرة غرب, אל-קנטרה אל ע'רבייה) וקנטרה המזרחית (القنطرة الشرقية, אל-קנטרה א-שרקייה).
העיר ממוקמת 160 ק"מ צפונית-מזרחית לקהיר ו-50 ק"מ דרומית לפורט סעיד.
מדרום לקנטרה מצוי גשר לכלי רכב והנקרא גשר שלום מובארכ או גשר תעלת סואץ.
גשר זה, הוקם בסוף שנות ה-90 של המאה ה-20 בעקבות שיתוף פעולה של ממשלת מצרים עם ממשלת יפן.
כ-7 קילומטרים צפונית מזרחית לאל-קנטרה המזרחית, מצוי היישוב א-תל אל אסמר ומצוי בו קמפוס קנטרה של אוניברסיטת סיני (הקמפוס השני של האוניברסיטה נמצא באל-עריש).
בעת מלחמת העולם הראשונה התרחשו מספר קרבות שנועדו להקנות שליטה על התעלה.
בין השנים 1916–1920 היוותה העיר את הבסיס המרכזי ליחידות חיל הפרשים האוסטרליות, ולצורך כך הוקם בעיר מרכז רפואי.
באותה העת, נהנתה העיר משיגשוג מעצם העובדה שהקנתה שירותים שונים ליחידות הרבות שפקדו את המקום.
במקביל בשנת 1916 חובר מזרח העיר למסילת רכבת מארץ ישראל דרך אל-עריש.
מסילת רכבת אחרת מחברת את מערב העיר עם קהיר.
מחוץ לעיר מצוי בית קברות צבאי של הרוגי מדינות ההסכמה וכן אנדרטה.
בית הקברות הוקם בפברואר 1916 והיה בשימוש עד לשנת 1920. לאחר המלחמה, הוכפל שטח בית הקברות בעקבות קבורה מחודשת של חללי המלחמה במטרה לרכז את חללי קרבות המדבר, ובעיקר חללי קרבות אל עריש רפיח ורומני.
בית הקברות מכיל 1562 קברים, וכן 110 קברים ממלחמת העולם השנייה.
בבית הקברות מצויים גם 341 קברים של חללים מאומות אחרות.
אנדרטת קנטרה מנציחה את זכרם של 16 חיילים ניו זילנדים שנפלו בקרבות מלחמת העולם הראשונה ושמקום קבורתם לא נודע.
במפקד שנערך בסיני ב-1937 נמנו בעיר 1,927 תושבים, והיא הייתה העיר השנייה בגודלה בחצי האי סיני באותה עת, אחרי אל-עריש.
במלחמת העולם השנייה הצבא הבריטי הפעיל בקנטרה בית חולים צבאי שבראשו עמד הד"ר רפאל גז'בין.
בעת מלחמת ששת הימים בשנת 1967 עבר חלקה המזרחי של העיר לידי ישראל.
בינואר 1969 העביר הממשל הצבאי הישראלי ברצועת עזה וצפון סיני את תושבי העיר לאל-עריש לאחר הפצצות מצריות על העיר.
בשנת 1973 בעת מלחמת יום כיפור כבש הצבא המצרי את החלק המזרחי של העיר.
בעקבות הסכם הפרדת הכוחות בין ישראל למצרים בינואר 1974 שבה העיר לשליטה מצרית מלאה.
ג'ו עמר שר בשירו האנטי מלחמתי מ-1967 "...מקוניטרה לקנטרה תשמע רק הגיטרה, ובמקום רעמי התותחים ישמע רק שבת אחים..." כתגובה למלחמת ששת הימים.
אריק לביא מזכיר את קנטרה בשני שירים שלו:
בשיר "כיפאק היי" (מילים: אורי סלע, לחן: דוד קריבושי):
הפלוגה בדרך שרה והשיר עולה, עולה
כל הארץ לנו שרה מקוניטרה עד קנטרה
כיפאק היי, כיפאק היי, כיפאק היי, היי, היי!
תפסיק לספר לי סיפורים על המנדט, ועל האנגלים, ועל הנסיעות שעשית מביירות ועד קנטרה.
זה לא מעניין אף אחד היום...
אנחנו, שישה עשר הדיזלים הגדולים עושים יותר ממאה קטרי קיטור.
זוז הצידה ותן לצאת לדרך!
קנטרה מוזכרת גם בסיום הסרט הישראלי "אוונטי פופולו".
קנת' ברוס גורליק , הידוע בשם הבמה קני ג'י, הוא סקסופוניסט יהודי-אמריקאי שזכה בפרס גראמי.
פרסומו העיקרי התרחש ב-1986 לאחר צאת אלבומו הרביעי, Duotones.
הכלי העיקרי שבו הוא מנגן הוא סקסופון סופרן, אך הוא מנגן גם על סקסופון אלט וטנור כמו גם על חליל צד.
הוא האמן האינסטרומנטלי המודרני עם מספר התקליטים הנמכר ביותר בהיסטוריה.
ישנה דמות המבוססת עליו בסדרה "בובספוג" בעלת שם דומה שמנגנת בקלרינט.
קני נולד בסיאטל שבמדינת וושינגטון לזוג הורים ממוצא יהודי.
הפעם הראשונה שבה היה לו מגע עם סקסופון הייתה כאשר האזין לנגן בתוכנית של אד סאליבן.
הוא למד נגינה בהדרכתו של החצוצרן ג'רלד פפיסטר, התאמן בנגינה בעיקר בעזרת תקליטים (כגון אלו של גרובר וושינגטון הבן), וניסה לחקות את הקולות ששמע.
בבית הספר התיכון פרנקלין הוא נכשל בניסיונו להתקבל ללהקת הג'אז בפעם הראשונה, אך בשנה שלאחר מכן הצליח בכך.
הוא ניגן גם עבור נבחרת הגולף של בית ספרו.
קני היה חובב גולף מאז שאחיו הגדול בריאן לימד אותו כיצד לשחק כשהיה בגיל 10. לאורך חייו השתתף בטורנירי גולף אחדים.
הקריירה שלו כמוזיקאי החלה כאשר קיבל עבודה כסקסופוניסט סולו ב-Barry White's Love Unlimited Orchestra ב-1973, לאחר שבארי וייט התרשם מכישרונו.
באותה תקופה הוא למד לקראת קבלת תואר בחשבונאות.
לאחר שלא התקבל ללימודי מוזיקה באוניברסיטת סנטרל וושינגטון, הוא החל ללמוד לקראת קבלת תואר באוניברסיטת וושינגטון וניגן בלהקת הפאנק Cold, Bold & Together לפני שהצטרף לג'ף לורבר פיוז'ן.
הוא החל את קריירת הסולו שלו לאחר התקופה שבה עבר עם לורבר.
ב-1982 הוא חתם על חוזה עם חברת אריסטה רקורדס, לאחר שנשיא הלייבל קלייב דייוויס האזין לביצוע שלו לשיר "Dancing Queen" של להקת אבבא.
הוא הוציא לאור אלבומי סולו רבים ושיתף פעולה עם מגוון אמנים כגון אנדראה בוצ'לי, ויטני יוסטון, פיבו ברייסון, טוני ברקסטון, נטלי קול, סטיב מילר (הייתה זו הפעם היחידה שבה הופיע באלבום רוק אנד רול), דאדלי מור, מייקל בולטון, סלין דיון ואריתה פרנקלין.
סגנון נגינתו הושפע מסקסופוניסטים כגון גרובר וושינגטון הבן ומילותיו מהמילים של בארי מנילו.
קני זכה להצלחה בשלב מוקדם בקריירה שלו, עם האלבומים G Force ו-Gravity, וזכה עמם באלבום פלטינה בארצות הברית.
אלבומו הרביעי (Duotones) נמכר בלמעלה מחמישה מיליון עותקים בארצות הברית בלבד.
Breathless, אלבום האולפן השישי שלו, הפך לאלבום האינסטרומנטלי הנמכר ביותר עם 15 מיליון עותקים (12 מיליון בארצות הברית).
הוא שבר שיא נוסף כאשר אלבום החג שלו Miracles נמכר בכ-13 מיליון עותקים, והפך לאלבום חג המולד המצליח ביותר עד כה (2009).
ב-1997 הוא זכה במקום בספר השיאים של גינס לאחר שניגן על סקסופון במשך הזמן הארוך ביותר שתועד.
באותה שנה השיר "Havana" מהאלבום The Moment עבר עיבוד מחדש על ידי ה־DJ-ים טוד טרי וטוני מוראן, ויצא לאור במועדוני ריקודים בארצות הברית.
גרסה זו נחשבה באותה תקופה לפופולריות מאוד, ודורגה במקום הראשון בטבלת ה-Hot Dance Club Play של הבילבורד.
הסינגל "What a Wonderful World" שיצא לאור ב-1999 ספג ביקורת שלילית מקהילת הג'אז בעקבות האובר-דאבינג להקלטה המפורסמת של לואי ארמסטרונג.
קני ג'י דחה את הביקורת הזאת והצהיר שלא היה בכוונתו לפגוע באיכות של ההקלטה המקורית, ואף אמר כי הרווחים מהסינגל ישמשו את קרן הצדקה שהוא מנהל, המספקת מימון לרכישת כלים מוזיקליים עבור בתי ספר.
הוא הקליט גם מספר שירים סיניים, כגון "Jasmine Flower" (茉莉花), והיצירות שלו נמכרות היטב בסין.
החל מ-2003 הוא מדורג במקום ה-25 ברשימת ה-RIAA המדרגת את האמנים שמכרו הכי הרבה תקליטים, עם 48 מיליון תקליטים בארצות הברית נכון ל-31 ביולי 2006. ב-1994 הוא זכה בפרס גראמי על היצירה Forever in Love.
קני ג'י התחתן עם ג'ניס ד'ליאון ב-1980, והזוג התגרש ב-1987. הוא נישא בשנית ב-1992 ללינדי בנסון, ולזוג נולדו שני ילדים - מקס ובריאן.
שני הילדים הביעו בעבר עניין בנגינה בסקסופון ובפסנתר.
הזוג התגרש ב-2012. הוא מתגורר כיום במאליבו שבקליפורניה.
הוא בעל הכשרה כטייס, ולעיתים נוהג לטוס לאירועים שונים.
הוא גם אחד המשקיעים הראשונים ברשת בתי הקפה סטארבאקס.
קני בנארד גבריאל הוא כדורסלן אמריקאי המשחק בעמדת הפאוור פורוורד בטורק טלקום.
גבריאל החל את קריירת המשחק שלו בכדורסל המכללות במכללה הזוטרה פאריס ג'וניור קולג' בה שיחק עונה אחת ומשם עבר לשחק שלוש שנים באוניברסיטת אובורן החל משנת 2009. בעונתו האחרונה שם תרם גבריאל 11.6 נקודות ו-5.7 ריבאונדים ב-27 דקות משחק.
בעונתו האחרונה (2012) השתתף בתחרות ההטבעות של אליפות המכללות בכדורסל, וזכה במקום השני.
לאחר שניסה את מזלו בדראפט ה-NBA ובליגת הקיץ במדי הסקרמנטו קינגס, חתם גבריאל על חוזה עם מכבי אשדוד, בחודש אוגוסט 2012 לפני תחילת המשחקים של עונת 2012/13. באמצע חודש נובמבר עזב את הקבוצה בעקבות ההסלמה במצב הביטחוני במהלך מבצע עמוד ענן.
קני ברטרם הוא אופנוען פריסטייל מוטוקרוס אמריקאי.
ברטרם נולד באוקלהומה וידוע בכינויו "הקאובוי".
לפני שהוא עבר לפריסטייל, ברטרם זכה פעמים רבות באליפות אוקלהומה במוטוקרוס.
ברטרם היה חבר ב"קרקס נייטרו" וב"שדי קראסטי".
2001 - ברטרם זכה במדליית זהב של X Games במקצה ה-Big Air
2002 - ברטרם זכה במקום ראשון בתחרות WFA Cleveland, OH בפריסטייל
מריו פורטינו אלפונסו מורנו רייס (בספרדית: Mario Fortino Alfonso Moreno Reyes; 12 באוגוסט 1911 – 20 באפריל 1993), אשר נודע בשם הבמה קנטינפלס (Cantinflas), היה שחקן קולנוע, קומיקאי ותסריטאי מקסיקני.
קנטינפלס היה מגדולי שחקני מקסיקו בכל הזמנים, זכה בשנת 1956 בפרס גלובוס הזהב על הופעתו בתפקיד פספרטו בסרט "מסביב לעולם בשמונים יום".
מורנו נולד במקסיקו סיטי, מקסיקו.
בנם של מריה דה לה סולדד רייס גוויזאר ופדרו מורנו אסקיוול.
גדל בשכונת טפיטו הקשה שבמקסיקו סיטי ופילס את דרכו לתעשיית הבידור המקומית תוך כדי הופעות בקרקס נודד.
הקומיקאי האגדי צ'ארלי צ'אפלין הרעיף מחמאות על יכולותיו התיאטרליות של מורנו ואמר עליו שהוא הקומיקאי הטוב ביותר בעולם.
מורנו היה לקומיקאי המצליח בתולדות מקסיקו וכונה "צ'ארלי צ'אפלין של מקסיקו".
מורנו הופיע בלמעלה מ-50 סרטים מקסיקנים והיה בעיני רבים לגדול שבשחקני מקסיקו בכל הזמנים.
בשנת 1956 שיחק מורנו בסרטו ההוליוודי הראשון, קומדיית ההרפתקאות "מסביב לעולם בשמונים יום" שזכתה להצלחה ביקורתית ומסחרית רבה.
מורנו הופיע בתפקיד פספרטו עוזרו הצרפתי של פיליאס פוג (דייוויד ניבן), תפקיד אשר זיכה את מורנו בפרס גלובוס הזהב לשחקן הטוב ביותר בתפקיד קומי/מוזיקלי.
בשנת 1960 הופיע מורנו בקומדיה ההוליוודית המוערכת "פפה" בתפקיד האיכר המקסיקני הצעיר פפה, תפקיד קומי עליו היה מורנו מועמד לפרס גלובוס זהב נוסף.
בשנת 1961 קיבל מורנו פרס גלובוס זהב מיוחד על עבודתו הקומית.
דמותו של מורנו אף היוותה השראה לדמות הראשית בסדרת האנימציה "עמיקו וחבריו" (במקור: Cantinflas y Sus Amigos).
על פועלו זכה מורנו לכוכב על שמו בשדרת הכוכבים של הוליווד.
מורנו היה נשוי לוולנטינה איבנובה והיה אב לבן אחד ממערכת יחסים מחוץ לנישואיו.
מורנו נפטר מסרטן הכבד ב-20 באפריל 1993 במקסיקו סיטי כשהוא בן 81. הלווייתו הייתה לאירוע מרכזי במקסיקו.
בישיבת הסנאט של ארצות הברית כיבדו את מותו בדקת דומייה.
קנטרוזאורוס (שם מדעי: Kentrosaurus) הוא סוג של דינוזאור ממשפחת הסטגוזאוריים שחי באפריקה ביורה עליון, כ-155 עד 150 מיליון שנה לפני זמננו.
הקנטרוזאורוס היה סטגוזאור בינוני באורך 4.5-5 מטר ומשקל של כ-1,000 עד 1,500 ק"ג (טון עד טון וחצי).
ראשו היה קטן ובעל מקור, והוא הילך על כל ארבע רגליו.
רגליו האחוריות היו ארוכות מרגליו הקדמיות, וניצבו כשני עמודים מתחת לגופו.
רגליו הקדמיות היו קצרות יותר וכנראה היו פרושות קמעה הצידה.
כמו כל הסטגוזאוריים ראשו היה קטן וזנבו היה שרירי.
הקנטרוזאורוס היה אוכל צמחים ואכל בעיקר צמחייה נמוכה.
ייתכן שהיה יכול להזדקף על רגליו האחוריות ולהישען על זנבו, וכך להגיע לעלים בגובה של עד 3.3 מטר (11 רגל).
בדומה לשאר בני המשפחה, גם גבו של קנטרוזאורוס היה מכוסה בשני טורים של מבני עצם, שהשתנו מלוחיות יחסית שטוחות באזור הראש (כמו אצל הסטגוזאורוס) דרך לוחיות צרות ומחודדות באזור הכתפיים ועד לקוצים ודוקרנים בגב ובזנב.
ככל הנראה, מבני עצם אלה שימשו אותו להגנה עצמית, אך ייתכן גם שלצורכי חיזור ותצוגה.
בנוסף, בלטו מכתפיו שני דוקרני עצם ארוכים ששימשו להגנה.
עורו היה מכוסה בחלקו באוסטאודרמים - לוחיות עצם מעל העור ששימשו כשריון אך גם כמאגר מינרלים לשעת חירום.
זנבו של הקנטרוזאורוס היה ארוך (40 חוליות זנב) שרירי, גמיש ביותר ומכוסה דוקרנים ושימש נשק מעולה להגנה.
חוקרים שחקרו את הביומכניקה של הזנב של קנטרוזאורוס שיערו שבשל גמישותו הוא יכול היה לנופף בו לאורך קשת של 180 מעלות ושמהירות הזנב המרבית בקצהו הייתה כ-50 קמ"ש.
כאשר התוקף נפגע ממכת זנב של קנטרוזאורוס הדוקרנים היו חודרים לגופו ומשפדים רקמות רכות, בנוסף לחבטה שהייתה יכולה לשבור עצמות של טורפים קטנים ובינוניים.
גם כאשר לא חדרו, מכות הזנב עטוי הדוקרנים יצרו חתכים בגוף התוקף כאשר הם נעו במהירות, בדומה למכת שיסוף בחרב.
מכות הזנב של הקנטרוזאורוס יכלו להרוג טורפים קטנים, להפוך טורפים בינוניים לנכים ואף לגרום נזק משמעותי לטורפים גדולים.
עם זאת, דוקרניו היה פחות חסונים מאלה של הסטגוזאורוס ויכלו להתעקם או להישבר כאשר פגעו בתוקף.
דרך להתגבר על הזנב המתנופף של הקנטרוזאורוס הייתה לנשוך אותו בבסיס הזנב לפני שהוא מספיק להניפו או לתקופו אותו בו-זמנית מכמה כיוונים, למשל על ידי להקת טורפים.
ישנה סברה שהקנטרוזאורוס נהג להסתער בריצה אחורנית תוך הנפת הזנב בדומה לדורבן, אך לא נמצא לה תימוכין במאובנים.
הקנטרוזאורוס נתגלה ב-1909 על ידי משלחת פלאונטולוגים גרמנית כששרידיו התגלו בתצורת טנדגורו, טנזניה.
הוא תואר למדע ב-1915 על ידי אדווין הנינג שגם נתן לו את שמו.
שם זה עורר מחלוקת בקהילה המדעית בשל דמיונו הרב ל-Centrosaurus - דינוזאור צרטופסי מאמריקה הצפונית.
בהגיה יוונית השם של שניהם נשמע כ-Kentrosaurus, דבר שאסור על פי חוקי הטקסונומיה, ולכן הנינג החליט לשנות את שמו ל-Kentrurosaurus שפירושו "לטאת זנב-מחודד" ב-1916. פרנץ נופצ'ה הציע את השם Doryphorosaurus שפירושו "לטאה נושאת רומח".
בסופו של דבר, מאחר ש-Centrosaurus מאוית ב-C ומבוטא "צנטרוזאורוס" ואילו Kentrosaurus מאוית ב-K ומבוטא "קנטרוזאורוס" היה הבדל מספיק בין השמות, והשם קנטרוזאורוס נשאר השם המדעי התקף.
הקנטרוזאורוס מופיע בתרבות בסדרה עולם היורה: מחנה הקרטיקון בתור פרט בשם "פירס", אשר נחקר בידי ד"ר מיי טרנר.
עם זאת הבוס האכזרי שלה, קאש מחליט להחליש אותו כדי שיילחם נגד טירנוזאורוסית תוקפנית והוא כמעט נהרג אך מורדם בידי רובוטים כדי לא לבזבז כסף.
לאחר שנשיא "מנטה קורפ" מגיע הוא מחליט להרוג את הקנטרוזאורוס הפצוע ולחלק לטורפים כמזון, אך החבורה מצילה את "פירס".
בהמשך פירס מובא לבור המים כדי להינצל מלכידה בידי דניאל אך לאחר שהוא משליט טורפים נגדם פירס נלחם ואף מצליח להפיל את הספינוזאורוס על רגליו ולברוח.
בעידן הקרח 3: עלייתם של הדינוזאורים נראים קנטרוזאורוסים ארוכי צוואר הגדולים בהרבה ממה שהיו באמת.
הוא מופיע בסדרה: דינו דן.
הוא מופיע גם בסדרת המשחקים: מלך הדינוזאורים וכן במשחק: "Parkasaurus".
קנת' ניל "קני" אטקינסון הוא כדורסלן עבר ומאמן כדורסל אמריקאי המאמן את קליבלנד קאבלירס מליגת ה-NBA.
אטקינסון נולד וגדל בעיר הנטינגטון שבניו יורק.
בין השנים 1990-1986 שיחק כרכז עבור קבוצת הכדורסל של אוניברסיטת ריצ'מונד, ובעונת 1987/1988 הוביל אותה לשלב שמינית גמר אליפות המכללות – הישג השיא של קבוצת האוניברסיטה.
בין השנים 1990–2004 שיחק כדורסל מקצועי ב-15 קבוצות שונות מארצות הברית (בליגת ה-CBA וליגת ה-USBL), ספרד, איטליה, גרמניה, צרפת והולנד.
מיד בסיום קריירת המשחק, בשנת 2004, מונה לעוזר מאמן קבוצת ראסינג פריז מליגת העל הצרפתית.
בעונת שימש כמנהל פיתוח שחקנים (Director of Player Development) בקבוצת יוסטון רוקטס מליגת ה-NBA, ולקראת עונת הצטרף לצוות האימון של ניו יורק ניקס, כעוזרו של המאמן הנכנס מייק ד'אנטוני.
אטקינסון המשיך להחזיק בתפקיד במשך 4 עונות, עד סוף עונת במהלכה התפטר ד'אנטוני מאימון הקבוצה.
בין השנים 2013–2016 שימש כעוזרו של מאמן אטלנטה הוקס מייק בודנהולצר, תחתיו רשמה הקבוצה את מאזן העונה הסדירה הטוב בתולדות המועדון, 60–22, בעונת .
ב-17 אפריל 2016, בזמן שההוקס השתתפו בפלייאוף 2016, הודיעה קבוצת ברוקלין נטס כי מינתה את אטקינסון למאמן הראשי של הקבוצה.
בעונת הבכורה של אטקינסון כמאמן ראשי, , ניצחו הנטס 20 משחקים בלבד וסיימו את העונה הסדירה במקום האחרון בליגה.
בעונת השיגה ברוקלין מאזן חיובי 42–40 והעפילה לשלב הפלייאוף, הודות ליכולת מצוינת של רכז הקבוצה דיאנג'לו ראסל, אולם הפסידה בסיבוב הראשון מול פילדלפיה 76'.
במרץ 2020, לאחר שקבוצתו פתחה את עונת עם מאזן שלילי 28–34, עזב אטקינסון את תפקידו עם הנטס, והוחלף על ידי עוזרו ז'אק ווהן.
קנת' "קני" אנדרסון הוא כדורסלן עבר אמריקאי שהיה פעיל בין השנים 1991–2006. בעונת נבחר להשתתף במשחק האולסטאר של ה-NBA כשחקן ניו ג'רזי נטס, ולאורך 14 עונותיו ב-NBA רשם ממוצעים של 12.6 נקודות, 3.1 ריבאונדים ו-6.1 אסיסטים למשחק.
אנדרסון נישא שלוש פעמים, והוא אב לשמונה ילדים מחמש נשים שונות, אחת מהן היא הזמרת דידרה רופר מלהקת סולט אנ' פפה.
בשנת 2005 הגיש אנדרסון בקשה לפשיטת רגל, על אף שהרוויח לאורך קריירת המשחק כ-63 מיליון דולר.
אנדרסון נולד וגדל ברובע קווינס שבניו יורק.
כבר בבית הספר היסודי בלט ככדורסלן; בגיל 12 החל להיבחן על ידי סקאוטים של קבוצות מכללות מרחבי ארצות הברית, ובגיל 14 כבר הופיע במדורי הספורט של עיתונים בניו יורק.
בכל שלוש שנותיו האחרונות בתיכון נבחר לאחת מחמישיית העונה של ליגת התיכונים בארצות הברית ("Parade All-American"), ובעונתו האחרונה נבחר להשתתף במשחק מקדונלד'ס אול-אמריקן וזכה בפרס שחקן התיכונים המצטיין בארצות הברית.
בשנת 1989 החל ללמוד במכון הטכנולוגי של ג'ורג'יה ("ג'ורג'יה טק"), והפך במהרה לרכז המוביל בקבוצת הכדורסל שלה.
בטורניר אליפות המכללות התעלה אנדרסון כשהוביל את קבוצתו המפתיעה עד שלב הפיינל פור, עם ממוצעים של 27 נקודות ו-5 אסיסטים למשחק בארבעת המשחקים הראשונים.
במשחק חצי הגמר הפסידה ג'ורג'יה טק מול האלופה שבדרך אוניברסיטת נבדה בלאס וגאס (UNLV), שהובלה על ידי לארי ג'ונסון, על אף תצוגה של 16 נקודות, 8 ריבאונדים ו-8 אסיסטים מצד אנדרסון.
בסיום אותה עונה השתתף באליפות העולם בכדורסל 1990 כשחקן נבחרת ארצות הברית, עמה זכה במדליית הארד.
אנדרסון היה הקלע המוביל של נבחרתו והקלע התשיעי בטורניר כולו, עם 18.8 נקודות בממוצע למשחק.
כמו כן, נבחר לחמישיית האליפות.
בעונתו השנייה באוניברסיטה קלע אנדרסון 25.9 נקודות בממוצע למשחק, ונבחר לחמישיית העונה בליגת המכללות ("First team All-American"), אך קבוצתו הפסידה כבר בסיבוב השני של טורניר ה-NCAA.
אנדרסון נבחר על ידי ניו ג'רזי נטס בבחירה השנייה של דראפט ה-NBA לשנת 1991, אחרי לארי ג'ונסון.
בעונתו הראשונה בניו ג'רזי שימש כמחליפו מהספסל של מוקי בליילוק, אך בעונה הבאה תפס את עמדת הרכז הפותח וקלע 16.9 נקודות למשחק.
בעונת קבע שיאי קריירה בנקודות (18.8) ואסיסטים למשחק (9.6, רביעי ב-NBA), והשתתף בפעם היחידה בקריירה במשחק האולסטאר, לצד חברו לקבוצה דריק קולמן.
בינואר 1996, לאחר 4 וחצי עונות עם הנטס, נשלח אנדרסון בטרייד לשארלוט הורנטס בתמורה לקלע קנדל גיל.
בסיום אותה עונה חתם על חוזה ל-7 עונות בפורטלנד טרייל בלייזרס, בסך כ-47 מיליון דולר.
בעונת הוביל את קלעי פורטלנד עם 17.5 נקודות למשחק, אך במהלך העונה העוקבת נשלח לטורונטו ראפטורס, אשר מיד העבירה אותו לבוסטון סלטיקס מכיוון שלא רצה להתגורר בקנדה.
ב-4 וחצי עונותיו בבוסטון שמר על מקומו בחמישייה הפותחת עם ממוצעים של 11.3 נקודות ו-5.2 אסיסטים למשחק.
בעונת , האחרונה שלו בקבוצה, העפיל לראשונה בקריירה לשלב הגמר האזורי, בו הפסידה בוסטון לניו ג'רזי נטס בתוצאה 2–4.
בעונות עד שיחק עבור סיאטל סופרסוניקס, ניו אורלינס הורנטס, אינדיאנה פייסרס, אטלנטה הוקס ולוס אנג'לס קליפרס, בעיקר כשחקן ספסל.
בעונת שיחק בקבוצת ז'לגיריס קובנה הליטאית, עמה השתתף ביורוליג והפסיד הן בגמר הליגה הבלטית והן בגמר הליגה הליטאית.
קנטיפור (בנפאלית: कान्तिपुर) הוא עיתון יומי בשפה הנפאלית המופץ בקטמנדו ומחולק ברחבי נפאל.
הוא אחד העיתונים הנפוצים ביותר בנפאל עם תפוצה של כ-360,000 עותקים ביום.
העיתון נוסד ב-18 בפברואר 1993, יחד עם עיתון האחות קטמנדו פוסט ויוצא לאור על ידי "קנטיפור הוצאה לאור".